# Doctor Brants Narrenschiff/Von Fassnachtsnarren

| « Von Tischzucht | Sebastian Brant Doctor Brants Narrenschiff | Entschuldigung des Dichters » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[157r]
Ich weiß noch ettlich faßnacht narren Die jnn der dorenkappen beharren Wann man heilig zyt sol vohen an So hyndern sie erst yederman
Eyn teyl / die du$^o$nt sich vast berutzen
Antlitt / vnd lib sie gantz verbutzen Vnd louffen so jnn bo$^e$ucken wiß Ir anschlag stat vff ha$^e$lem yß Mancher will nit / das man jn kennt
Der sich doch selbst zu$^o$ letsten nennt
So jm der kopff schon ist vermacht Will er doch / das man vff jn acht Das man sprech / schow min herr von Runckel Der kumbt vnd bringt am arm eyn kunckel
Es mu$^o$ß jo ettwas groß bedütten
Das er doch kumbt zu$^o$ armen lüten Durch syn demu$^o$t vnß du$^o$t besehen / Syn meynung ist / er wolt gern schmehen Vnd eym zu$^o$ faßnacht eyger legen
Die guck guck syngend jn dem meygen
Ku$^e$cheln reicht man jn manchem huß Do wa$^e$ger wer man blib dar vß Vrsach zu$^o$ zelen / ist so vil Das ich vil lieber schwigen will /
Aber die narrheyt hat erdacht
Das man su$^o$ch freüden zu$^o$ faßnacht So man der selen heyl solt pflegen
[157v]
So go$^e$nt die narren erst den segen Vnd su$^o$chent dann jr fa$^e$st har für
Das es vast nacht sy vor jr tür
Der narren / kyrchwych man wol kennt Jo wol vast nacht würt es genennt Man loufft dar affter vff den gassen Im moß / als solt man ymen fassen
Welcher dann mag syn scho$^e$llig gantz
Der meynt er hab billich den krantz Von eym huß zu$^o$ dem andern loufft Groß füllen er on bar gelt koufft Das selb dick wa$^e$rt noch mitter nacht
Der tüfel hat das spiel erdacht
So man solt su$^o$chen selen heyl Das man erst dantz am narren seyl Mancher der füll du$^o$t so vergessen Als solt er jn eym jor nit essen
Vnd loßt sich nit benu$^e$gen mit
Das er sich füll biß metten zytt Verbottne spiß schadt dann nitt Man isßt die selb biß gegen tag Worlich ich das sprich / red / vnd sag
Das weder Juden / Heyden / Datten
Irn glouben als schentlich bestatten Als wir die kristen wellen syn Vnd du$^o$nt mit wercken kleynen schyn So wir jm anfang vnser andacht
Zu$^o$ rüsten erst dryg / vier / vaßnacht
Vnd werden erst on synnen gar Das selb das wert dann durch das jar
[158r]
Brechen das houbt der vasten ab Do mit sie mynder krefften hab /
Wenig sich zu$^o$ der a$^e$schen nahen
Das sie mit andacht die entpfahen Fo$^e$rchten die a$^e$sch die werd sie bissen Lieber went sie jr antlitt bschissen Vnd sich bero$^e$men / wie eyn kol
Des tüfels zeychen gfelt jn wol /
Das zeichen gots / went sie nit han Mit Christo went sie nit erstan Die frowen gont dann gern zu$^o$ strossen Das man sie dest baß künn bemossen
Der kirchen schonent ettlich nitt
Sie louffen dryn / vnd durch die mitt Vnd du$^o$nt die frowen drynn beschmieren Das halt man für eyn groß hofieren Die wu$^e$st rott / du$^o$t den esel tragen
Der sie die gantz statt macht vmb jagen
So ladt man dann zu$^o$ dantz vnd stechen Do mu$^o$ß man erst die sper brechen Vnd bringen narren recht zu$^o$ samen Buren / hantwerck / du$^o$nt sich nit schamen
Vnd nemen sich ouch stechens an
Der mancher doch nit ryten kan Des würt mancher gestochen dick Das jm der hals bricht oder rück Das soll eyn hübscher schympff dann syn
Dar noch füllet man sich dann mit wyn
Von keyner vasten weiß man sagen Das wesen wa$^e$rt ob vierzehen tagen
[158v]
Die fast gantz vß / an ettlich enden Die karwu$^o$ch du$^o$t sie kum abwenden
So kumbt man zu$^o$ der bicht zu$^o$ zyt
Wann man die hültzen tafflen lüt So vocht man dann den ruwen an Das man well morndes wider dran Dem narren seyl me hengen noch
Gon Emauß ist vnß allen goch
Die gewychten fladen vnß nit schmecken Das houbt das du$^o$t man bald entdecken Es mag gar licht eyn wynd har fegen Er du$^o$t den frowen die sturtz ab wegen
Die hangen an den na$^e$chsten hecken
Die frowen went sich vngern decken Reytzen do mitt die mann vnd knaben Die narrenkapp sie lieber haben Das man die oren dar vß streck
Dann das man sich mit stürtzen deck
Do mit so mag ich wol beschliessen Wie wol ettlich hant drab verdriessen Das / wo man su$^o$cht alleyn fastnacht Das nyemer druß würt recht andacht
Vnd wie wir schicken vnß zu$^o$ gott
Loßt er vnß dick biß jn den gott Die narrenkapp hat angst vnd nott Vnd mag nit so vil ru$^o$wen han Das sie doch blib die fasten stan
Man streifft sie jn der karrwoch an